open-index/open-wikipedia-markdown huggingface dataset:
The Wailers (reggaeyhtye)

**The Wailers** oli Jamaikassa vuonna 1963 perustettu reggaeyhtye. Yhtyeen jäsenet olivat Bob Marley, Junior Braithwaite, Beverley Kelso, Bunny Wailer, Peter Tosh ja Cherry Smith. Yhtye tunnettiin myös ennen nimillä The Teenagers, The Wailing Rudeboys, The Wailing Wailers, ja lopulta nimellä The Wailers. Yhtyeen tunnetuimpia kappaleita ovat muun muassa "Simmer Down", "Trenchtown Rock", "Nice Time", "Stir It Up" sekä "Get Up, Stand Up". Wailers hajosi vuonna 1974. Tämän jälkeen osa yhtyeen jäsenistä jatkoi kokoonpanossa Bob Marley & The Wailers, joka julkaisi useita menestysalbumeja 1970-luvun loppupuoliskolla.

## Diskografia
* 1966 – The Wailing Wailers 
* 1970 – The Best of The Wailers 
* 1970 – Soul Rebels 
* 1971 – Soul Revolution 
* 1971 – Soul Revolution Part II 
* 1973 – Catch a Fire 
* 1973 – African Herbsman 
* 1973 – Burnin'

## Kiertueet
* 1973 huhtikuu-heinäkuu: Catch a Fire Tour (Englanti, USA)
* 1973 lokakuu-marraskuu: Burnin' Tour (USA, Englanti)
* 1975 kesäkuu-heinäkuu: Natty Dread Tour (USA, Kanada, Englanti)
* 1976 huhtikuu-heinäkuu: Rastaman Vibration Tour (USA, Kanada, Länsi-Saksa, Ruotsi, Hollanti, Ranska, Englanti, Wales)
* 1977 toukokuu-kesäkuu: Exodus Tour (Ranska, Belgia, Hollanti, Länsi-Saksa, Ruotsi, Tanska, Englanti)
* 1978 toukokuu-elokuu: Kaya Tour (USA, Kanada, Englanti, Ranska, Espanja, Ruotsi, Tanska, Norja, Hollanti, Belgia)
* 1979 huhtikuu-toukokuu 1979: Babylon by Bus Tour (Japani, Uusi-Seelanti, Australia, Havaiji)
* lokakuu 1979 – tammikuu 1980: Survival Tour (USA, Kanada, Trinidad ja Tobago, Bahama, Gabon, Zimbabwe)
* 1980 toukokuu-syyskuu 1980: Uprising Tour (Sveitsi, Länsi-Saksa, Ranska, Norja, Ruotsi, Tanska, Belgia, Hollanti, Italia, Espanja, Irlanti, Englanti, Skotlanti, Wales, USA)
Tve2

**Tve2** on Valtionrautateiden antama tyyppimerkintä pienveturille, joita insinööritoimisto Saalasti toimitti Valtionrautateille vuosina 1962–1964. Vetureita valmistettiin Turengin sokeritehtaalla kaikkiaan 8 kappaletta. Ne olivat valmistajan mallia *OTSO2* ja *OTSO2/VR*.

## Historia
Kun Tve1-vetureiden teho osoittautui riittämättömäksi joillain liikennepaikoilla, päätti Valtionrautatiet hankkia Insinööritoimisto Saalastilta seitsemän vastaavaa, mutta tehokkaampaa pienveturia. Näistä yksi oli valmistajan mallia *OTSO2*, joita se oli toimittanut joillekin teollisuuslaitoksille. Loput kuusi veturia olivat valmistajan mallia *OTSO2/VR*. Veturit toimitettiin vuoden 1964 aikana. 

Vuonna 1976 Valtionrautatiet hankki vielä yhden käytetyn *OTSO2*-veturin, joka oli aikaisemmin ollut käytössä Oy Kaukas Ab:n käytössä Lappeenrannassa. Oston yhteydessä sitä paranneltiin mm. hytin osalta.

## Tekniikka
Tve2-veturit olivat rakenteeltaan ja mitoiltaan lähes täysin samanlaisia kuin Tve1-veturit. Suurimmat erot olivat Tve2-sarjan suurempi paino ja tehokkaampi Deutzin 175&nbsp;hv:n ilmajäähdytteinen dieselmoottori. Veturit 441 ja 448, jotka ovat sarjan ainoat OTSO2-tyyppiset veturit, eroavat muista lähinnä vaihteistoltaan. Se antaa niille suurimmaksi nopeudeksi vain 20&nbsp;km/h, kun se muilla on 45&nbsp;km/h. Joidenkin vetureiden kyljissä oli tosin myöhemmin ilmoitettu suurimmaksi nopeudeksi 50&nbsp;km/h.

## Käyttö
Tve2-veturit olivat käytössä pääasiassa konepajoilla ja varikoilla sekä sellaisilla liikennepaikoilla, joille Tve1:n teho ei ollut riittävä. Kaikki VR:n käytössä olleet veturit on hylätty viimeistään 1990-luvulla. Viimeinen VR:n käytössä ollut Tve2 työskenteli Pohjankurussa. Nykyään vetureita on museoituina ainakin Hyvinkäällä ja Porvoossa.

## Lähteet
Help Me

**Help Me** on suomalaisen yhtyeen Honey B and the T-Bones toinen studioalbumi. 

## Kappaleet
# Night-Time Friens
# Wolf Us Back
# Snakesnake
# Work Song
# Little Miss Fannie
# Help Me
# Tough Lover
# V8 Ford
# I Do What I Want
# Okie Dokie Stomp

## Kokoonpano
* T-Bone Ed – kitara, laulu
* Honey B. – basso, laulu
* Little B. – rummut

### Tuotanto
* Gutz Leidén – tuottaja
* Make Törrönen – äänittäjä
* Riitta Sourander – valokuvat

## Aiheesta muualla
* Help Me discogs.com -sivustolla
Kajaanin Kipinä

**Kajaanin Kipinä ry** on vuonna 1911 perustettu kajaanilainen yleisurheiluseura. Kajaanin Kipinän lajeja ovat
yleisurheilu, kuntourheilu ja veteraaniurheilu. Kipinässä on jäseniä noin 650. Kipinä on sinettiseura, joka täyttää SUL:n sinettiseuroille asetetut laatuvaatimukset.

Kajaanin Kipinä oli aluksi yleisseura, jonka toimintaan kuuluivat muun muassa voimistelu, nyrkkeily, luistelu, pesäpallo ja yleisurheilu. Aikojen saatossa lajit ovat karsiutuneet, ja nykyään Kipinä on yleisurheilun erikoisseura. 

Kipinällä on arvokkaat perinteet. Seuran urheilijoiden joukossa on ollut monia merkkihenkilöitä muun muassa korkeushyppääjä  (myöhemmin tasavallan presidentti) Urho Kekkonen, voimistelija Heikki Savolainen ja olympiamitalisti moukarinheittäjä Ville Pörhölä.
Jean-Claude Rudaz

**Jean-Claude Rudaz** (s. 23. heinäkuuta 1942) on entinen sveitsiläinen moottoriurheilija. 

## Formula 1
Rudaz osallistui yhteen F1-osakilpailuun kaudella 1964. Hän kuitenkin karsiutui, kun hänen moottorinsa hajosi jo harjoituksissa eikä päässyt kisaan. Rudaz ajoi lisäksi myös sarjan ulkopuolisissa kilpailuissa.

## Kilpa-ajajasta liikemieheksi
Rudaz osallistui myös Le Mansin 24 tunnin ajoon vuonna 1964, mutta keskeytti kilpailun moottoririkkoon. Kilpailu-uransa jälkeen hän perusti Transvalairin lentoyhtiön vuonna 1973, missä hän nykyään erikoistuu lastaukseen ja tavaranhuoltoon.

## Lähteet
Peter Ryan

**Peter Ryan** (10. kesäkuuta 1940 – 2. heinäkuuta 1962) oli yhdysvaltalaissyntyinen kanadalainen moottoriurheilija. Hän osallistui yhteen Formula 1 -osakilpailuun kaudella 1961, Yhdysvaltain GP:hen. Hän oli kilpailussa yhdeksäs.

Ryan osallistui useisiin autourheilukilpailuihin Kanadassa, Yhdysvalloissa ja Nassaussa. Voitettuaan useita kilpailuja Kanadassa hän sai Lotukselta auton F2-kilpailuun Rheimsiin, missä hän kuoli harjoituksissa vuonna 1962.

Ryan valittiin Kanadan Moottoriurheilun Hall of Fameen vuonna 1993. Hän on viimeisin kanadalainen, joka on voittanut kotikilpailunsa vuonna 1961, kun kilpailu ei kuulunut F1-sarjaan.

## Lähteet
David Miller (ohjaaja)

**David Miller** (28. marraskuuta 1909 – 14. huhtikuuta 1992) oli yhdysvaltalainen elokuvaohjaaja. Hän ohjasi muun muassa elokuvat *[[Vaikenevat huulet]]* (1957), *[[Billy the Kid (1941)|Billy the Kid]]* (1941), jossa näyttelivät Robert Taylor ja Brian Donlevy, *[[Lentävät tiikerit]]* (1943), jossa näytteli John Wayne, sekä elokuvan *[[Sardiinimysteerio]]* (1949), jossa näyttelivät Marx-veljekset.

## Lähteet

## Aiheesta muualla
*
Brenda ja Wendi Turnbaugh

Identtiset kaksoset **Brenda ja Wendi Turnbaugh** (s. 13. elokuuta 1977 San Fernando Valley, Kalifornia, Yhdysvallat) näyttelivät draamasarjassa Pieni talo preerialla Ingallsin perheen nuorinta tytärtä nimeltään Grace. Aivan kuten vanhempaa sisarta Carrieta esittäneet Greenbushin sisarukset, myöskään Brendan ja Wendin kohdalla ei erikseen mainita kumpi sisaruksista kulloinkin roolia näytteli. Roolityö jäi sisarusten ainoaksi valkokankaalla.

Wendi Turnbaugh avioitui 11. syyskuuta 1999 Joshua Leen kanssa ja heillä on kaksi yhteistä lasta. Wendi työskentee nykyisin web-suunnittelijana. Heidän esikoistyttärensä Raegan Grace Lee syntyi marraskuussa 2006 ja sai toisen nimensä Grace Ingallsin roolihahmon mukaan.

## Aiheesta muualla
* 
*
Revenge of the Giant

**Revenge of the Giant** oli myyntinimi Suomen Helsingissä 30.5.2009 järjestetylle ammattinyrkkeilytapahtumalle. Otteluillan oli tarkoitus olla suomalaisen nyrkkeilyhistorian kovatasoisin. Tapahtuman pääottelu kuitenkin peruutettiin sitä edeltävänä iltana Ruslan Tšagajevilla todetun hepatiitti B -tartunnan jälkeen.

Kamppailut käytiin Hartwall Areenalla. Järjestävänä suomalaisena tahona toimi *P3 Boxingin* Pekka Mäki.

Otteluillassa piti iskeä kymmenen ottelua, joista kahdessa olisi ollut panoksena MM-vyö ja kahdessa Euroopan unionin mestaruusvyö. Illassa iskettiin lopulta 6 ottelua. Otteluillan 12-eräisessä pääottelussa, WBA-liiton raskaansarjan mestaruusottelussa, piti kohdata 143,1 kg painava  venäläinen Nikolai Valujev ja tuolloin voittamaton 102,3 kg painava uzbekistanilainen Ruslan Tšagajev .Tšagajevin ja Valujevin välinen ottelu olisi ollut toinen Suomessa isketty raskaansarjan MM-ottelu   ja samalla Suomen historian toinen MM-ottelu.  Valujev piti tulevaa Tšagajevin kohtaamista uransa tärkeimpänä otteluna.

Otteluillan ainoassa toteutuneessa mestaruuskamppailussa kohtasivat norjalainen 65,2 kiloa painava Cecilia Braekhus ja amerikkalainen 66,2-kiloinen Amy Yuratovacia. Välisarjan ottelussa panoksena olivat Braekhusin WBA- ja WBC-liittojen mestaruudet. Braekhus voitti ottelun kaikkien tuomareiden papereissa numeroin 98-92.   Amatööriuralla Braekhus on kärsinyt tappion Eva Vahlströmille. 

Välisarjan ottelu Saksan  66,3 kg painaneen Frank Shabani  ja 66,5 kg paineneen Italian Leonard Bundu välillä peruuntui. 

Suomen raskaansarjan hallitsevan mestarin 105-kiloisen Juho Haapojan piti kohdata WBO-liiton entisen mestari Lamon Brewsterin kahdeksaneräiseksi kaavaillussa kamppailussa. Punnituksessa Brewster painoi 106 kiloa. Haapoja olisi ollut ensimmäinen suomalaisiskijä, joka kohtaa entisen raskaansarjan mestarin. Miesten välinen kamppailu peruuntui.

114,3 kg painava Robert Helenius kohtasi Ison-Britannian raskaansarjan mestari Scott Gammerin. Gammer painoi punnituksessa 111,6 kg. Helenius tyrmäsi Gammerin kuudennessa erässä.

Suomalainen Jarno Rosberg tyrmäsi unkarilaisen Viktor Szalain ottelun ensimmäisessä erässä. Kamppailu kesti vain 26 sekuntia.

76 kiloa painava Niko Jokinen kohtasi otteluillassa unkarilaisen Istvan Petroczkin. Petroczki painoi 76,8 kg. Jokinen voitti kamppailun kaikin tuomariäänin.

Venäläinen P3 Boxing -tallissa otteleva 65,4-kiloinen Denis Shafikov kohtasi entisen Australian mestari John Cotterill Juniorin. Cotterill Jr painoi punnituksessa 65,4 kiloa. Shafikov voitti kamppailun teknisellä tyrmäyksellä avauserässä.
Illassa olisi otellut myös Kali Meehan, jonka piti kohdata Cerrone Fox. Meehan painoi punnituksessa 104,3 kg ja Fox painoi 97.6 kiloinen. Kamppailu peruuntui.

Juho Tolppola ja Giuseppe Lauri kohtasivat illassa toisen kerran urillaan. Tolppola diskattiin hänen lyötyä Lauria break komennon jälkeen.

Otteluiltaa seurasi raskaansarjan kolminkertainen maailmanmestari Evander Holyfield.

## Lähteet
Uniondale

**Uniondale** on asuinalue Hempsteadin kunnassa, New Yorkin osavaltiossa, Yhdysvalloissa. Se sijaitsee Long Islandin saarella ja se on New Yorkin kaupungin esikaupunkialuetta.

Uniondalessa sijaitsee NHL-joukkue New York Islandersin entinen kotiareena Nassau Veterans Memorial Coliseum, jota on käyttänyt myös paikallinen amerikkalaisen jalkapallon joukkue, New York Dragons. Elokuva *[[Kummisetä (elokuva)|Kummisetä]]* on kuvattu Uniondalessa.
Ch'ongryŏn

**Ch'ongryŏn** (, hanja ) on Japanissa asuvien etnisten korealaisten järjestö. Sillä on läheiset siteet Pohjois-Koreaan; Mindan on toinen etnisten korealaisten järjestö, ja sillä on siteet Etelä-Koreaan. Ch'ongryŏnilla on nykyisin noin 220&nbsp;000 jäsentä.

## Historia
Ch'ongryŏn perustettiin 25. toukokuuta 1955. Järjestön avulla kymmenettuhannet Japanin korealaiset pääsivät muuttamaan Pohjois-Koreaan. Pohjois-Koreaan lähetettiin myös monia etnisesti japanilaisia naisia, jotka olivat menneet naimisiin korealaisten kanssa. Jotkut Japanista Pohjois-Koreaan muuttaneet pyysivät saada palata uudesta kotimaastaan Japaniin ja joutuivat siksi vangituiksi.

Kim Il Sungin valtakaudella Ch'ongryŏn lähetti useiden vuosikymmenien ajan suuria rahasummia Pohjois-Koreaan muuttaneille ihmisille. Ch'ongryŏn on toiminut Kimien hallintoa tukevien Japanin korealaisten edunvalvontaorganisaationa. Se on perustanut omia yrityksiä, pankkeja, kouluja, sairaaloita, sanomalehtiä ja yliopiston.

## Lähteet

## Aiheesta muualla
* Viralliset sivut
Anna Gomis

**Anna Gomis** (s. 6. lokakuuta 1973 Tourcoing) on ranskalainen naispainija, olympiamitalisti ja maailman- sekä Euroopan mestari. 

Gomis voitti olympiapronssia Ateenan kesäolympialaisista 2004 painoluokassa 55 kg. Gomis'n huippuvuodet sijoittuvat 1990-luvulle, jolloin hän voitti muun muassa neljä Euroopan mestaruutta peräkkäin vuosina 1996–1999 ja seitsemän MM-mitalia. Viimeisin Gomís´n arvokisamitali on pronssi Sofian EM-kilpailuista vuodelta 2007. Painin maailmancupissa Gomis on ollut parhaimmillaan kolmas vuonna 2005.

Vuonna 2009 Gomis nimettiin FILA:n kunniagalleriaan.

## Lähteet
* Profiili foldeak.com:in painitietokannassa 
* Profiili almeria.franceolympique.com:issa  

### Viitteet
Zinaida Lindén

**Zinaida Lindén** (, o.s. Ушакова (Ušakova); s. 29. joulukuuta 1963 Leningrad, Neuvostoliitto) on suomenruotsalainen ja venäläinen kirjailija. Hän kirjoittaa ruotsiksi ja venäjäksi. Hän on valmistunut Leningradin yliopistosta filosofian maisteriksi pääaineenaan ruotsin kieli ja kirjallisuus (1986). Lindén muutti avioliiton myötä Suomeen 1991. Vuonna 1996 ilmestyi hänen esikoisteoksensa *Överstinnan och syntetisatorn*. Vuosina 1999–2000 hän asui Japanissa. Romaaneista *I väntan på en jordbävning* (Ennen maanjäristystä) sai Runeberg-palkinnon vuonna 2005. Novellikokoelmat *Scheherazades sanna historier*, *Lindanserskan* ja palkitut romaanit *Ennen maanjäristystä*, *Kirjeitä Japanista* ja *Monta maata sitten* on julkaistu myös venäjäksi. *Ennen maanjäristystä* on käännetty myös kroaatin kielelle, ja *Rakkaus kolmeen appelsiiniin* on ilmestynyt tanskaksi. Lindén on kirjoittanut esseitä, elokuva-arvosteluja (Åbo Underrättelserissa, Ny Tidissä) ja kolumneja.

Lindén on kääntänyt venäjäksi Claes Anderssonin, Martin Enckellin, Monika Fagerholmin ja Kjell Westön teoksia. 
Hän on myös kääntänyt Henrik Meinanderin *Finlands historia* ja "Finland 1944" -kirjat venäjäksi (Moskova, Ves Mir, 2008 ja 2014). Vuonna 2017 pietarilainen Pusjinskij Fond julkaisi suomalaisten naisrunoilijoiden runoja venäjän kielellä teoksessa *Golos zjensjtjiny* ("Naisen ääni"). Lindén käänsi kirjaa varten ruotsinkieliset runot venäjäksi, kun taas Eleonora Joffe toimi suomenkielisten runojen kääntäjänä.  

Lindén on toiminut Hufvudstadsbladetin kolumnistina vuodesta 2001 lähtien. Hän on Finlands svenska författareföreningin jäsen. Vuonna 2015 hän sai Pietarin kirjailijaliiton kunniajäsenyyden.

## Teoksia
* Överstinnan och syntetisatorn 1996
* Scheherazades sanna historier 2000
* Ennen maanjäristystä (I väntan på en jordbävning) 2005
* Kirjeitä Japanista (Takakirves-Tokyo) 2007
* Nuorallatanssija (Lindanserskan) 2009
* Monta maata sitten (För många länder sedan) 2013
* Rakkaus kolmeen appelsiiniin (Valenciana) 2017
* Till min syster bortom haven 2022

## Palkinnot ja tunnustukset
* Runeberg-palkinto 2005
* Svenska Litteratursällskapets pris: 1997, 2005, 2014, 2017
* Svenska kulturfondens konstpris 2006
* Varsinais-Suomen taidetoimikunnan taidepalkinto 2006
* Suomi-palkinto 2007
* Längmanska kulturfondens pris (Ruotsi) 2010
* Valtion kolmivuotinen taiteilija-apuraha 2021

## Lähteet

## Aiheesta muualla
* 
* Zinaida Lindén haastattelussa, Kirjastokaista-video
Karsinnat koripallon Euroopan-mestaruuskilpailuihin 2009

Tällä sivulla seurattiin karsintoja koripallon vuoden 2009 EM-kisoihin.

## Kisoihin päässeet joukkueet

## Karsintasysteemi
Ensimmäinen karsintakierros pelattiin 20. elokuuta – 20. syyskuuta 2008. Joukkueet jaettiin neljään lohkoon niin, että kolmessa lohkossa oli neljä joukkuetta ja yhdessä viisi joukkuetta. Jokaisesta lohkosta voittaja pääsi jatkoon. Lisäksi neljän lohkon kolme parasta toiseksi sijoittunutta joukkuetta pääsivät jatkoon. Tästä vaiheesta jatkoon pääsivät Bulgaria, Iso-Britannia, Israel, Latvia, Makedonia, Serbia ja Turkki.

Kuusi seuraavaksi parasta joukkuetta pääsivät jatkokarsintaan, joka pidetään 5. elokuuta – 30. elokuuta 2009. Joukkueet jaettiin kahteen kolmen joukkueen lohkoon, joiden voittajat pelasivat toisiaan vastaan. Pelin voittaja pääsi lopputurnaukseen, joka pidetään 7. syyskuuta – 20. syyskuuta 2009.

Ensimmäisen karsintakierroksen neljä viimeiseksi sijoittunutta joukkuetta pelasivat karsintasarjan, joka pelattiin 5. elokuuta – 20. elokuuta 2009. Sarjan kaksi huonointa joukkuetta putosivat B-divisioonaan.

## Karsintakierroksen joukkueet
Lohkot arvottiin 16. helmikuuta 2008 Venetsiassa, Italiassa.

### Lohko A

### Lohko B

### Lohko C

### Lohko D

## Jatkokarsinnan joukkueet
Lohkot arvottiin 8. marraskuuta 2008 Varsovassa, Puolassa. 
### Lohko A

### Lohko B

#### Lohkovoittajien ottelut

## Karsintasarja
Sarjan otteluohjelma arvottiin 8. marraskuuta 2008 Varsovassa, Puolassa.
### Lohko C

## Aiheesta muualla
*Kisojen virallinen kotisivu   
*FIBA Europe
Tina George

**Tina George** (s. 5. marraskuuta 1978) on yhdysvaltalainen naispainija ja arvokisamitalisti.

George paini MM-hopealle sarjassa 55 kg sekä Khalkisissa vuonna 2002 että New Yorkissa vuotta myöhemmin. Molemmilla kerroilla kullan vei Japanin Saori Yoshida.

Pan-Amerikan kisoissa George paini kultaa Santo Domingossa vuonna 2003. Hopealle jäi tuolloin seuraavan vuoden olympiahopeamitalisti, Kanadan Tonya Verbeek. Painin maailmancupissa George on ollut parhaimmillaan neljäs vuonna 2003.

## Lähteet
*Profiili FILA:n tietopankissa
Ape Escape

**Ape Escape** on Sony Computer Entertainmentin kehittämä ja julkaisema tasohyppelypeli, joka julkaistiin 1999 yksinomaan PlayStation-pelikonsolille. *Ape Escape* oli ensimmäinen peli PlayStationille, joka edellytti DualShock-ohjaimen analogisia sauvaohjaimia pelaamisessa. Peliä ei siis pystynyt pelaamaan ilman uutta ohjainta. Peli uudelleentehtiin PlayStation Portable -käsikonsolille vuonna 2005 nimellä *Ape Escape On The Loose*.

## Pelaaminen
*Ape Escapessa* pitää kerätä karanneet apinat 18:sta eri kentästä. Avuksi apinajahtiin pelaaja saa aluksi Aikaverkon () ja Tyrmäysnuijan (). Pelin edetessä saa monenlaisia vempaimia, joista hyötyy apinoita pyydystäessä. Pelaaja joutuu usein aika-asemalle, jossa pelaaja voi edetä kenttiin, pelata mini-pelejä, tallentaa, katsella apinoita ja harjoitella vempaimilla. Ohjaaminen ja vempaimien käyttö tapahtuu analogisilla ohjaimilla. X, O, kolmio ja neliö sen sijaan ovat näppäimiä, joihin voit tallentaa vempaimet. Näin voit tallettaa neljä välinettä. 

Kun kentästä pyydystää kaikki apinat, voi kokeilla Time Trialia (), jossa pitää pyydystää annettu määrä apinoita annetussa ajassa. Ajat ovat pronssi, hopea ja kulta.

## Vempaimet

;Tyrmäysnuija
Hyödyllinen väline, jolla voi tuhota kentässä olevia vihollisia ja esteitä. Tällä voi myös tyrmätä apinan. Tyrmäysnuijaa voidaan myös pyörittää. 

;Aikaverkko
Väline, jolla pyydystetään apinoita. Tätä voi myös pyörittää.

;Vesiverkko
Vesiverkko on väline, jota käytetään vedessä. Tätä ei tarvitse asettaa näppäimiin, vaan se tulee automaattisesti käyttöön veteen hypätessä. Vesiverkolla voi laukaista verkon, mikä mahdollistaa apinoiden pyydystämisen vedestä. Vesiverkolla voi uida myös nopeasti.

;Apinatutka
Väline, jolla voidaan löytää piilossa olevia apinoita. Mitä lähempänä apinoita on, sitä voimakkaamin ääni kuuluu.

;Ritsa
Väline, jolla voidaan ampua kaukana olevia tai luoksepääsemättömiä kohteita. Ritsassa on myös kiikaritähtäin, mikä mahdollistaa tarkan ammunnan. Ritsassa on kolmenlaisia ammuksia: Tavallisia ammuksia, joita on rajattomasti, Salama-ammukset, jotka osuessaan räjähtävät ja Ohjatut ammukset, jotka seuraavat kolmea kohdetta.

;Voimarengas
Väline, joka antaa pelaajalle lisää nopeutta. käynnistäessään sen se voi tuhota viholliset osumalla niihin.

;Lentolaite
Väline, jolla voi lentää korkealla ja pitkiä matkoja.

;Radio-ohjattava auto
Radio-ohjattava auto on väline, jota ohjataan. Sillä voi karkottaa apinan häkistä ja painaa nappeja. Sillä voi myös tuhota vihollisia.

;Taikanyrkki
Väline, jota voidaan käyttää heikkojen seinien ja esineiden tuhoamiseen, johon muut välineet eivät pysty. Se tyrmäyttää apinan pidemmäksi aikaa. Vempain on Tyrmäysnuijaa voimakkaampi ase.

## Aiheesta muualla
*
Kemira Chemicals

**Kemira Chemicals Oy** (aiemmin **Finnish Chemicals Oy**) on sellu- ja paperiteollisuuden valkaisukemikaaleja Sastamalassa valmistava tehdas. Kemira osti Finnish Chemicalsin vuonna 2005. Yhtiön nimeksi muuttui kesäkuun 2009 alusta **Kemira Chemicals Oy**. Suomessa sillä on tehtaat Joutsenossa, Äetsässä ja Kuusankoskella. Tuotteisiin kuuluvat muun muassa natriumkloraatti, natriumboorihydridi ja klooridioksidi, joita käytetään massavalkaisussa ja vedenpuhdistuksessa.

## Historiaa
Yhtiö perustettiin vuonna 1937. Sen perustajia olivat englantilainen ICI, saksalainen IG Farben ja belgialainen Solvay tasaosuuksilla. Finnish Chemicals aloitti selluloosan valkaisussa käytettävän kloorin valmistamisen Äetsän tehtaallaan vuonna 1939. Toisen maailmansodan jälkeen IG Farbenin omistusosuus siirtyi saksalaissaatavina vuonna 1946 Neuvostoliiton haltuun. Neuvostoliitto myi osuutensa yhtiöstä vuonna 1953 Enso-Gutzeit Oy:lle. 1950-luvun alussa tehdas tuotti kloorin lisäksi kaustista soodaa, kalsiumhypokloriittia ja AIV-rehuliuosta ja työllisti noin 300 ihmistä.

Vuonna 1983 yhtiö siirtyi Nokian hallintaan, ja vuonna 1991 siitä tuli Nokian ja UPM-Kymmenen yhteisyritys, johon oli yhdistetty molempien kemikaalivalmistus. Vuonna 1996 yhtiön omistajaksi tuli Luxemburgissa toimiva Erikem Luxembourg S.A., ja vuonna 2000 yhtiö osti pohjoisamerikkalaisen *Huron Tech Corporationin*. Erikem myi Finnish Chemicalsin vuonna 2005 Kemiralle.

## Kilpailulait

Euroopan komissio määräsi vuonna 2008 Finnish Chemicalsille 10,15 miljoonan euron sakon natriumkloraattiliiketoiminnan kilpailulakien rikkomuksista vuosina 1994–2000. Kemiran mukaan sakko ei vaikuta sen tulokseen.

## Lähteet

## Aiheesta muualla
* Michelsen, Karl-Erik: *Sähköstä ja suolasta syntynyt: Finnish Chemicals Oy, Nokia Chemicals 1937–1987.* Jyväskylä: Gummerus 1989.
Live! Vol. 1

**Live! vol. 1** on suomalaisen yhtyeen Honey B and the T-Bones yhdestoista albumi. 

## Kappaleet
# Saved
# While the Cat’s Away
# Wolf Is Back
# Do the Poodle
# Shake Tour Moneymaker
# Mojo Boogie
# Messin' with My Bread
# Three Hundred Pounds of Joy
# Intro
# Medley
##Let It Rock
##Munsters Theme
##Tequila
##Let It Rock
# There’ll Be a Hot Time in the Old Town Tonight
# Comin’ Home
# Casting My Spell
# Killing Floor
##Zu Verkaufen
##Zugare!
# Wasted Valley
# Bumble Bee
# Bright Lights, Big City
# V-8 Ford
# Nimeämätön
# Rawhide
# Medley
##Tramp
##Footprints of Jeti
##I Feel Good
##These Boots Are Made for Walkin’
##Sen-Sa-Shun
##Tramp
# Collective Tequila
# Gimme a Pigfoot (and a Bottle of Beer)
# Help Me
# Shake Your Shimmy
Justin Hoyte

**Justin Raymond Hoyte** (s. 20. marraskuuta 1984 Lontoo, Englanti, Yhdistynyt kuningaskunta) on englantilainen jalkapalloilija, pelipaikaltaan oikea laitapuolustaja. 180 senttimetriä pitkä Hoyte edustaa Englannin mestaruussarjassa pelaavaa Middlesbroughia.

## Saavutuksia
* FA Community Shieldin voitto 2004 ja toinen sija 2005
* Englannin liigacupin toinen sija kaudella 2006–07

Hoyten pikkuveli Gavin on myös jalkapalloilija. Hänen äitinsä Wendy Hoyte ja serkkunsa Chris Clarke taas ovat entisiä pikajuoksijoita.
Fortress

__NOTOC__
**Fortress** on kanadalaisen metalliyhtye Protest the Heron toinen kokopitkä albumi. Se julkaistiin 29. tammikuuta 2008, Kanadassa Underground Operationsin ja Yhdysvalloissa Vagrantin kautta.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Rody Walker – laulu
* Luke Hoskin – kitara, piano
* Tim Millar – kitara, laulu
* Arif Mirabdolbaghi – bassokitara, laulu
* Moe Carlson – rummut

## Arviot
* Alternative Press: 
* Allmusic: 
* The A.V. Club: A
* Imperiumi: 9/10

## Lähteet
Nuoruustanssi

**Nuoruustanssi** on Heikki Luoman kirjoittama komedia joka sai kantaesityksensä Rapion Myllyllä vuonna 2006. 

## Aiheesta muualla
*Näytelmäkirjailijaliiton esittely
*Matti-Esko Hytösen kolumni 7.7.2006
Ilkka Malmberg

**Ilkka Malmberg** (14. maaliskuuta 1954 Turku – 3. joulukuuta 2016 Helsinki) oli Helsingin Sanomien toimittaja, joka tunnettiin laajoista ja syväluotaavista artikkeleistaan. Niitä on julkaistu lähinnä Helsingin Sanomien Kuukausiliitteessä. Kirjoiksi Malmberg laajensi artikkelisarjansa Suomen heimoista, *[[Seitsemän veljestä|Seitsemän veljeksen]]* ja *[[Tuntematon sotilas|Tuntemattoman sotilaan]]* henkilöhahmoista, vuosien 1808–1809 Suomen sodasta sekä Lapin Posiolta ostamastaan hehtaarin maapalstasta.

Malmberg opiskeli valtiotieteitä yliopistossa ja kävi Sanomien toimittajakoulun 1979–1980. Hän aloitti Kuukausiliitteessä satunnaisilla jutuilla 1980-luvun puolivälissä. Malmberg kertoi saaneensa paljon oppia Juha Tantulta sekä muiden muassa Antti Tuurin, Hannu Raittilan ja Veijo Meren niukasta mutta tarkasta proosakerronnasta.

Malmberg sai Suuren journalistipalkinnon vuonna 2005 julkaistulla jutullaan Mervi Nykäsestä. Malmberg oli yksi vuoden 2012 tiedonjulkistamisen valtionpalkinnon saajista. Palkinto myönnettiin raadin mukaan ”syvällisestä, ajatuksia herättävästi ja ihmisläheisestä journalismista, jota hän on harjoittanut omaperäisellä ja elävällä kirjoitustyylillä”. Vuonna 2014 hän sai Suomen Kulttuurirahaston 30&nbsp;000 euron arvoisen palkinnon ”oivaltavasta syväjournalismista, lukijoiden arvostamisesta”.

Vuonna 2010 Malmberg palkittiin vuoden posiolaisena sen ansiosta, että hänen Posion-maahankinnan tuloksena syntynyt juttusarjansa Helsingin Sanomissa oli tuonut Posiota esille korvaamattomalla tavalla.

Malmberg kuoli nopeasti edenneeseen haimasyöpään 3. joulukuuta 2016. Hänellä oli aikuinen tytär ja kolme kouluikäistä poikaa.

Helsingin Sanomain Säätiö on vuonna 2021 perustanut hänen nimeään kantavan Ilkka Malmberg -palkinnon. Palkinto on suuruudeltaan 15&nbsp;000 euroa.

## Kirjat
*  (yhdessä Tapio Vanhatalon kanssa)
* 
* 
* 
* 
*  (yhdessä Raoul Johnssonin kanssa)

## Tunnustukset
* Lumilapio-palkinto 2001, Helsingin Sanomien Kuukausiliitteen kirjoituksesta ”Kulkuri, joka löysi levon”.
* Bonnierin vuoden juttu 2005,  ”Perhetyttö” (henkilökuva Mervi Nykäsestä), Helsingin Sanomien Kuukausiliite
* Helsingin Sanomain Säätiö perusti 2021 vuosittain jaettavan Ilkka Malmberg -palkinnon

## Lähteet

## Aiheesta muualla
* Ylen Elävä arkisto: Miten minusta tuli minä, Ilkka Malmberg (2009)
Shanghai Knights

**Shanghai Knights** on 2003 valmistunut toimintakomediaelokuva, jossa pääosia näyttelevät Jackie Chan ja Owen Wilson. Elokuva on jatko-osa vuoden 2000 *[[Shanghai Noon]]ille*. Käsikirjoittajina jatkoivat Miles Millar ja Alfred Gough, mutta ohjaajaksi vaihtui David Dobkin.

## Näyttelijät
Gyula Zsengellér

**Gyula Zsengellér** (27. joulukuuta 1915 Cegléd, Itävalta-Unkari – 29. maaliskuuta 1999 Nikosia, Kypros) oli unkarilainen jalkapalloilija ja jalkapallovalmentaja. Maajoukkuetasolla Zsengellér edusti Unkaria 39 ottelua tehden 33 maalia. Hän oli mukana voittamassa hopeaa Ranskan MM-kisoissa 1938 tehden turnauksessa neljässä ottelussa kuusi maalia ollen turnauksen toiseksi paras maalintekijä brasilialaisen Leônidaksen jälkeen.

## Lähteet
Cantar de mio Cid

**Cantar de mio Cid** (”Cidin laulu", kirjaimellisesti ”Laulu herrastani”) on Espanjan kansalliseepos. Se on tuntemattoman tekijän 1100-luvun lopussa kirjoittama sankarirunoelma. Sen ainut säilynyt alkuperäiskäsikirjoitus on vuodelta 1207.

Eepoksen päähenkilö on Rodrigo Díaz de Vivar eli el Cid, maureja vastaan taisteleva soturi, jonka tärkein päämäärä on vapauttaa kotimaansa arabien vallasta. Nimen *el Cid* (sayyid, ”herra”) hän sai voittamiltaan arabeilta.

Eepos sijoittuu Reconquistan aikaiseen Espanjaan. Urhoollinen el Cid joutuu Kastilian kuningas Alfonso VI:n epäsuosioon, ja kuningas karkottaa hänet. Cid kerää kuitenkin armeijan, saa joukon voittoja maureista sekä sotasaaliin, josta osan lähettää lahjaksi Alfonsolle. Kuningas liikuttuu Cidin jalomielisyydestä ja sallii tämän palata takaisin kotiin. Kuningas jopa naittaa Cidin tyttäret Carriónin suvun prinsseille. Cidin miehet kuitenkin häpäisevät prinssit syyttämällä näitä pelkureiksi. Tästä loukkaantuneena prinssit pahoinpitelevät vaimonsa. Cid vaatii kuninkaalta oikeutta ja voittaa prinssit. Sen jälkeen Cidin tyttäret menevät uusiin naimisiin Navarran ja Aragonian prinssien kanssa.
Gibson Corvus

**Gibson Corvus** oli Gibsonin vuonna 1982 julkaisema kitaramalli. Corvuksen radikaalia muotoilua on useasti kutsuttu "purkinavaajaksi". Muoto oli kuitenkin alun perin suunniteltu muistuttamaan varjokuvaltaan varista, mistä tulee mallin latinankielinen varista tarkoittava nimi *corvus*. Muotoilu ei miellyttänyt soittajia, ja soittimen taival jäi vain kahden vuoden mittaiseksi.

Corvuksia oli kolme erilaista, Corvus I, II, ja III. Ne eivät juuri eronneet toisistaan paitsi mikrofonien osalta: Corvus I:ssä oli yksi humbucker, Corvus II:ssa kaksi humbuckeria ja Corvus III:ssa oli kolme yksikelaista mikrofonia.

## Lähteet

* 

### Viitteet
Schloss Hohenschwangau

**Schloss Hohenschwangau** (alun perin "Schwanstein") on 1800-luvulla uusgoottilaiseen tyyliin jälleenrakennettu, alun perin keskiaikainen linna Schwangaun kunnassa Baijerissa, Saksassa lähellä Itävallan rajaa. Linna menetti sotilaallisen merkityksensä keskiajan lopulla ja oli raunioituneessa tilassa 1800-luvulla. 

Valmistuttuaan Maksimilian II:n rakennuttamana 1830-luvulla linna toimi Baijerin kuningasperheen kesä- ja metsästysmatkojen asuntona. Poika Ludvig II vietti joka kesä muutaman viikon Hohenschwangaussa.

## Historia
Hohenschwangaun linna mainitaan nimellä "Schwanstein" ensimmäisen kerran 1100-luvulla. 1500-luvulle asti sen omistajat olivat Schwangaun ritarit. Sen jälkeen se vaihtoi omistajaa pari kertaa ja tuhoutui osittain eri sodissa.

### 1800-luku
Vuonna 1832 Baijerin 18-vuotias kruununprinssi Maximilian, tuleva kuningas Maksimilian II, löysi raunion vaelluksellaan, osti sen spontaanisti ja päätti rakennuttaa linnan uudelleen alkuperäisten suunnitelmien mukaan. Vuosina 1833–1837 hän rakennutti romanttisen linnan keskiaikaisen linnan raunioille. Rakentamisen johdon hän uskoi taideopettajalleen, arkkitehtuuri- ja teatterimaalari Domenico Quagliolle (1787–1837). Maximilianin ja hänen taiteilija-arkkitehtinsa luoma kompleksi on säilynyt poikkeuksellisena arkkitehtonisena monumenttina romantiikan ajalta.

Vuonna 1842 prinssi Maximilian avioitui Preussin prinsessa Marien (1825–1889), Preussin kuningas Fredrik Vilhelm III:n veljentyttären kanssa. Marie rakasti Hohenschwangauta ja alueen vaihtelevia maisemia. Baijerin kuningasperhe vietti useita viikkoja vuodessa Hohenschwangaussa. Kunkin linnanherran kirjoittamassa kronikassa luetellaan ruhtinaallisia vieraita, selostetaan juhlia, upeita turnajanisia, kaukana hehkuvia vuoristopaloja sekä kuningasperheen retkiä. Intohimoinen metsästäjä kuningas Maksimilian käytti linnaa majoittumiseen metsästysmatkoillaan ja kuningatar Marie suosi vuoristovaellusta ja kalastusta. Poika Ludvig II:n Hohenschwangaussa lapsena viettämä aika herätti hänen kiinnostuksensa legendoihin ja myytteihin sekä vaikutti vahvasti siihen, että hän rakennutti lähistölle Neuschwansteinin linnan 1860–1880-luvuilla. 

### 1900-luku
Vuodesta 1923 lähtien Wilttelsbacher Ausgleichsfonds on omistanut Hohenschwangaun linnan. Linna selvisi vahingoitta kummastakin maailmansodasta ja nykyään siellä vierailee 300&nbsp;000 turistia vuosittain.

## Aiheesta lisää

* Linnan viralliset sivut 
* Virallinen kotisivu (englanniksi)

## Viitteet
Fairytales

**Fairytales** on norjalaisen Alexander Rybakin ensimmäinen studioalbumi. Se julkaistiin Norjassa ja suurimmassa osassa Eurooppaa 29. toukokuuta 2009. Suurin osa albumin kappaleista on Rybakin itse sanoittamia ja säveltämiä.

Albumin ensimmäinen single on 12. tammikuuta 2009 julkaistu "Fairytale", joka toi Norjalle kolmannen voiton Eurovision laulukilpailussa 2009 ja toinen single on 13. toukokuuta 2009 julkaistu "Funny Little World".

## Vastaanotto
27. toukokuuta 2009 Norjan suurin sanomalehti *Verdens Gang* oli ensimmäinen joka antoi kappaleelle täydet pisteet; 6/6. "Alexander Rybakista ei ole tullut vain tähteä hetkessä, hän ansaitsee statuksensa", lehdessä sanotaan. Samana päivänä paljastettiin, että albumi on vuotanut laittomasti nettiin. Norjalainen sanomalehti *Dagbladet* oli vähemmän täpinöissään Alexanderista. "Rybak on viettelevä, muttei aivan täydellisen vakuuttava" lehden kriitikko kirjoitti antaen pisteitä 4/6. *Aftenpost*-lehti taas antoi pisteitä 5/6 sanoen Rybakia "täysin artistiksi." Ruotsalainen lehti *Aftonbladet* aiheutti kuitenkin kohua antamalla pisteitä vain 1/6 kutsuen Alexanderia "viulu hobbitiksi" ja kappaletta "smurffi hitiksi". Norjan *TV2* antoi albumille neljä tähteä kuudesta sanoen Rybakin olevan "ei-yhden-hitin-ihme lainkaan"- *NRK* antoi Rybakille hyvät arvostelut sanoen, että Rybak on "hyvä pop-säveltäjä." *Dagsvisen* antoi viisi pistettä kuudesta mainostaen "satu jatkuu!" Radio kanava *P4 Radio Hele Norge* antoi albumille melko köyhät arvostelut kutsuen sitä levyksi "13-vuotiaille tytöille ja Eurovision faneille" se sai 2 tähteä. *Bergensavisen* oli vaikuttunut levystä, erityisesti sen "persoonallisesta tyylistä" ja antoi täten levylle viisi tähteä.

## Kappaleet
# 
# 
# 
# 
# 
# 
# 
# 
# 

### Bonus-kappaleet

 
 


## Julkaisuhistoria

## Lähteet
Oscar Míguez

**Oscar Míguez** (5. joulukuuta 1927 – 19. elokuuta 2006) oli uruguaylainen jalkapalloilija. Hän edusti Uruguayta Brasilian sekä Sveitsin MM-kisoissa voittaen maailmanmestaruuden 1950. Hän pelasi MM-kisoissa yhteensä 7 ottelua tehden 8 maalia. Míguez oli Uruguayn 1. divisioonan paras maalintekijä vuosina 1948 sekä 1949.

## Lähteet
Pianonopettaja

**Pianonopettaja** on Michael Haneken ohjaama elokuva vuodelta 2001. Se perustuu Elfriede Jelinekin romaaniin ja kertoo nelikymppisestä äitinsä kanssa elävästä pianonsoiton opettajasta ja seitsemäntoistavuotiaasta tekniikan opiskelijasta. Elokuva palkittiin yli kymmenellä palkinnolla, joukossa Cannesin elokuvajuhlien *grand prix* ja palkinnot parhaille mies- ja naisnäyttelijöille.

## Näyttelijät

## Lähteet

## Aiheesta muualla
* 
*
Annihilaatio (täsmennyssivu)

**Annihilaatio** voi tarkoittaa:

## Luonnontieteissä

* annihilaatio, reaktio, jossa hiukkanen ja sen antihiukkanen törmäävät
* annihilaatio-operaattori, kvanttimekaanisesta tilasta hiukkasen vähentävä operaattori

## Muualla

* annihilationismi, kristillinen oppijärjestelmä
David Oliver

**David Oliver** (s. 24. huhtikuuta 1982) on yhdysvaltalainen pika-aitajuoksija, maailmanmestari ja olympiamitalisti.

Oliver sijoittui  viidenneksi 110&nbsp;metrin aitajuoksussa ajalla 13.24. Osakan MM-kilpailuissa 2007 hän karsiutui saman matkan välierissä. Valencian sisäratojen MM-kilpailuissa 2008 hän eteni 60&nbsp;metrin&nbsp;aitajuoksussa niin ikään välieriin. Samana talvena hän voitti Yhdysvaltojen mestaruuden 60&nbsp;metrin&nbsp;aidoissa.

Oliver voitti 110 metrin aitajuoksun Yhdysvaltojen olympiakarsinnoissa 2008. Hän saavutti pronssia Pekingin olympialaisten 2008 110&nbsp;metrin aitajuoksussa ajalla 13,18. Hän jäi Dayron Roblesin voittamassa kilpailussa vain sadasosasekunnin hopeamitalisti David Paynesta. Myöhemmin samana syksynä hän voitti  ajalla 13,22. 

Dohan sisäratojen MM-kilpailuissa 2010 Oliver sai pronssia 60&nbsp;metrin aidoissa ajalla 7,44. Kesäkaudella hän voitti kaikki 15 käymäänsä 110 metrin aitajuoksukilpailua. Hän sivusi Dominique Arnoldin Yhdysvaltojen ennätystä 12,90 Eugenessa 3. heinäkuuta ja paransi ennätykseen 12,89:ään Saint-Denis'ssä 16. heinäkuuta. Hän voitti myös Yhdysvaltojen-mestaruuden ja maanosien cupin. 

Oliver voitti 110 metrin aitajuoksun Yhdysvaltojen-mestaruuden 2011. Daegun MM-kilpailuissa 2011 hän oli neljäs 110&nbsp;metrin aidoissa ajalla 13,44. Seuraavan vuoden olympiakarsinnoissa hän jäi viidenneksi. Hän voitti maailmanmestaruuden Moskovassa 2013 ajalla 13,00.

Oliverin ennätys 110&nbsp;metrin aitajuoksussa on 16. heinäkuuta 2010 Saint-Denisissä juostu 12,89&nbsp;s. Heinäkuussa 2021 Oliver oli kautta aikain tilaston viidentenä. Sisäradoilla hän on juossut 60&nbsp;metrin aidat parhaimmillaan ajassa 7,37 s Stuttgartissa 5. helmikuuta 2011.

## Lähteet
Edvard Haga

**Edvard Haga** (19. lokakuuta 1893 Vöyri – 21. tammikuuta 1968 Vaasa) oli suomalainen poliitikko. Hänen puolueensa oli Ruotsalainen kansanpuolue.

Haga valittiin eduskuntaan viisissä vaaleissa, 1929, 1930, 1933, 1936 ja 1939, ja hän toimi kansanedustajana viidentoista vuoden ajan, elokuusta 1929 heinäkuuhun 1944. Hän edusti Vaasan läänin pohjoista vaalipiiriä ja eduskunnan valiokunnista hän vaikutti laki- ja talousvaliokunnassa, maatalousvaliokunnassa ja suuressa valiokunnassa. Hän vaikutti poliittisella urallaan myös Vöyrin kunnallispolitiikassa ja oli sekä kunnan kunnallislautakunnan että kunnanvaltuuston puheenjohtaja. Vuonna 1943 hänelle myönnettiin kunnallisneuvoksen arvonimi.

Kansakoulun ja kansanopiston käynyt Haga jätti kansanedustajuuden siirryttyään Vöyrin säästöpankin johtajaksi. Varaedustajan paikalta eduskuntaan nousi Johan Otto Söderhjelm. Hän toimi säästöpankinjohtajana 17 vuoden ajan, vuoteen 1961. Hän työskenteli myös Vöyrin kunnansihteerinä, vuosina 1925–1929, ja maanviljelijänä. Hän oli lähtöisin maanviljelijäperheestä.

Hänen puolisonsa oli Anna Lisa Enges, jonka kanssa hän avioitui vuonna 1920. Haga kuoli tammikuussa 1968, 74-vuotiaana.

## Lähteet
Lusin varalaskupaikka

**Lusin varalaskupaikka** on Heinolan kaupungissa entisen Heinolan maalaiskunnan alueella Lusissa valtatiellä 5 sijaitseva lentokoneiden varalaskupaikka. Varalaskupaikan asfalttibetonilla päällystetty kiitotie on 2&nbsp;700 metriä pitkä ja noin 40 metriä leveä.

Varalentotukikohtiin voidaan hajauttaa ilmavoimien hävittäjien toimintaa siten, että ne voidaan tankata ja aseistaa. Varalentotukikohdan varustukseen kuuluvat muun muassa kiitotievalot, lähestymisvalot ja lähestymismajakat. Kaikkiaan varatukikohdan varustus varalaskupaikalle tuotuna voi edellyttää 20 yhdistelmäkuorma-autollista varusteita.

## Käyttö sotaharjoituksissa
* Karjalan lennosto käytti Lusin varalaskupaikkaa maantietukikohtana 23. syyskuuta – 1. lokakuuta 2016 Baana-16-sotaharjoituksessa. 
*Karjalan lennosto 2008
*Ilma 2002: 4–6 lentokonetta päivässä, suihkuharjoitushävittäjä Hawk, torjuntahävittäjä Hornet sekä potkuriturbiinikoneita.

## Muuta
Lusin varalaskupaikan päässä oli Pikku Vitonen -niminen kahvila 1990-luvulle saakka, kunnes liittymä sinne suljettiin. Varalaskupaikan lähellä on maatila, jonka vuoksi lypsyaikana on lentoharjoituksissa pidetty kahden tunnin tauot.

## Lähteet
Jyrki Härkönen

**Jyrki Härkönen** (s. 1961) on suomalainen toimittaja ja toiminut Suomen ortodoksisen kirkon arkkipiispa Leon teologisena sihteerinä. 1990-luvulla Härkönen on koulutukseltaan teologian maisteri ja on toiminut Uudenmaan ortodoksien lehden *[[Ortodoksiviesti]]n* päätoimittajana. 

## Ura
Härkönen on opiskellut ja työskennellyt Ranskassa ja Venäjällä. Hän on suorittanut teologian maisterin tutkinnon (*maitre en théologie*) Pyhän Sergein instituutissa Pariisissa ja kanttorin tutkinnon Suomen ortodoksisessa pappisseminaarissa. Hän omistaa uutistoimisto Logosmedian. Härkönen on myös ollut Suomen ortodoksisen kirkon ulkomaanapujärjestön Ortaidin projektipäällikkönä. 

Suomen ortodoksisen kirkon piispainkokous asetti Härkösen lokakuussa 2020 puolen vuoden toimituskieltoon Konstantinopolissa pidetyssä piispainkokouksessa. Moskovan patriarkaatti asettui Härkösen puolelle ja käytti tapausta propagandavälineenään. Härkönen oli arvostellut arkkipiispaa blogissaan ja antanut ymmärtää tämän olevan kyvytön hoitamaan virkaansa eikä enää kunnioitettu, terve eikä "Jumalan sanaa oikein opettava".

## Teokset
* 
* 
* 

## Lähteet

## Aiheesta muualla
* Kotisivut .
* Metropoliitta Ambrosiuksen kirjoitus Härkösen kirjasta . Ortodoksiviesti 8/2007.
Vuoden uusmaalainen kylä

**Vuoden uusmaalainen kylä** valitaan vuosittain. Valinnan on tehnyt vuoteen 1993 saakka Uudenmaan maakuntaliitto ry:n hallitus, 1994 lähtien Uudenmaan liiton maakuntahallitus. Vuotuisella valinnalla on haluttu kiinnittää huomiota kuntien ja sen asukkaiden yhteiseen vastuuseen alueidensa suunnittelussa ja kehittämisessä. Kuntia on haluttu myös kannustaa pyrkimyksissä hyvän asuinympäristön luomiseen asukkailleen sekä hyvään rakennustapaan. Lisäksi on pyritty tukemaan yksityisiä kansalaisia aloitteellisuuteen ja aktiivisuuteen oman kotiseutunsa hyväksi. 

Valinnoissa on korostettu kylän omaehtoista kulttuuritoimintaa, perinteen vaalimista, uusien innovaatioiden kehittämistä ja yhteistoimintaa kylän elinolosuhteiden parantamiseksi. Valintakriteereissä maakuntahallitus voi painottaa peruskriteeristön lisäksi myös Uusimaa-viikon teemoitusta.

Valinta ei ole aina kohdistunut tavallisiin maaseutukyliin, vaan myös samat kriteerit täyttäviin kaupunginosiin. Valintamenettelyä tarkistettiin 2012 valinnasta lähtien, jolloin siirryttiin vuorovuosin valitsemaan kylä ja kaupunginosa. Syksyisin hakuun tuleva maininta myönnetään koko seuraavalle vuodelle. Esim. 2014 syksyllä on haussa 2015 kaupunginosanimitys, 2015 syksyllä seuraava vuoden kylä -nimitys.  

## Vuoden uusmaalainen kylä eri vuosina

Uudenmaan liiton maakuntahallitus valitsee vuosittain hakemuksien perusteella vuoden uusmaalaisen kylän tai kaupunginosan.

### 1980-luku
*1988 Vättlax, Tenhola (myöhemmin Tammisaari, nykyinen Raasepori)
*1989 Karstu, Lohjan kunta (nykyinen Lohja)

### 1990-luku
*1990 Tapiola, Espoo
*1991 Laukkoski, Pornainen
*1992 Evitskog, Kirkkonummi
*1993 Kumpula, Helsinki
*1994 Vihdin kirkonkylä, Vihti
*1995 ei valittu, koska valinta muutettiin vuoden alusta tapahtuvaksi
*1996 Kellokoski, Tuusula
*1997 Tanhuniitty, Järvenpää
*1998 Sotunki, Vantaa
*1999 Suomenlinna, Helsinki

### 2000-luku
*2000 Fiskari, Pohja (nykyinen Raasepori)
*2001 Kytäjä, Hyvinkää
*2002 Skåldö-Sommarö, Tammisaari (nykyinen Raasepori)
*2003 Savio, Kerava
*2004 Luoma, Kirkkonummi
*2005 Jamppa, Järvenpää
*2006 Degerby, Inkoo
*2007 Suvisaaristo, Espoo
*2008 Sälinkää, Mäntsälä
*2009 Backgränd, Raasepori (entinen Karjaa)

### 2010-luku
* 2010 Vihtijärvi, Vihti
* 2011 Rajamäki, Nurmijärvi 
* 2012 Kerkkoo, Porvoo
* 2013 Kyrölä, Järvenpää
* 2014 Ohkola, Mäntsälä
* 2015 Oulunkylän Maunula, Helsinki
* 2016 Lohjan saariston Paavola, Lohja
* 2017 Kallio, Helsinki
* 2018 Ruotsinpyhtää.
* 2019 Roihuvuori, Helsinki

### 2020-luku
* 2020 Huuvari-Särkijärvi, Askola
* 2021 Kulloo, Porvoo
* 2022 Bromarv, Raasepori
* 2023 Pellinki, Porvoo
* 2024 Pohjan kirkonkylä, Raasepori
* 2025 Luoma, Kirkkonummi

## Lähteet
*Uudenmaan liitto, pöytäkirja, kokous 218-7
* Vuoden uusmaalaiset kylät ja kaupunginosat vuodesta 1988,  Uudenmaanliitto, viitattu 16.12.2017 (kartta, jossa kylät)

### Viitteet
Jean-Christophe Spinosi

**Jean-Christophe Spinosi** (s. 2. syyskuuta 1964) on ranskalainen kapellimestari ja viulisti sekä Quatuor Matheus -orkesterin perustaja (1991), myöhemmin kokoonpano on tullut tunnetuksi nimellä Ensemble Matheus. Hänet tunnetaan erityisesti perehtyneisyydestään barokin ajan instrumentaali- ja vokaalimusiikkiin, eritoten Vivaldin oopperoiden tunnetuksitekemiseen.  

## Diskografia
***La fida ninfa**, Vivaldi, 2008. Esittäjät: Veronica Cangemi, Sandrine Piau, Marie Nicole Lemieux, Lorenzo Regazzo, Philippe Jaroussky, Topi Lehtipuu, Sara Mingardo, Christian Senn; Ensemble Matheus. *Opus111/Naïve*

***Nisi Dominus, Stabat Mater**, Vivaldi, 2008. Esittäjät: Marie Nicole Lemieux, Philippe Jaroussky; Ensemble Matheus. *Opus111/Naïve*

***La pietra del paragone**, Rossini, **DVD**, 2007  Esittäjät: François Lis, Christian Senn, José Manuel Zapata, Sonia Prina, Jennifer Holloway, Laura Giordano, Joan Martín-Royo, Filippo Polinelli; Chorus of Teatro Regio di Parma; Ensemble Matheus. Äänistetty Théâtre du Châtelet'ssa Pariisissa, *Opus111/Naïve*

***Vivaldi, Heroes**, 2007 . Esittäjät: Philippe Jaroussky, Ensemble Matheus. *Opus111/Naïve*

***Griselda**, Vivaldi, 2006. Esittäjät: Simone Kermes, Marie-Nicole Lemieux, Veronica Cangemi, Philippe Jaroussky, Stefano Ferrari, Iestyn Davies; Ensemble Matheus. *Opus111/Naïve* 

***Orlando furioso**, Vivaldi, 2004.  Esittäjät: Marie-Nicole Lemieux, Jennifer Larmore, Veronica Cangemi, Philippe Jaroussky, Lorenzo Regazzo; Ensemble Matheus. *Opus111/Naïve* 

***De Lhoyer: Duos et Concerto Pour Guitare**, 2004. Esittäjät: Philippe Spinosi (kitara), Duo Spinosi, Ensemble Matheus. *Opus111/Naïve*

***La verità in cimento**, Vivaldi, 2003. Esittäjät: Gemma Bertagnolli, Philippe Jaroussky, Sara Mingardo, Guillemette Laurens, Nathalie Stutzmann; Ensemble Matheus. *Opus111/Naïve*

***La notte, La tempesta di mare, Il gardellino**, Vivaldi, 2003 Esittäjänä Ensemble Matheus. *Opus111/Naive*

***Vivaldi: Concerti Con Molti Strumenti, Vol. II**, 1997 Esittäjänä Ensemble Matheus. *Pierre Verany*

***Vivaldi: Concerti Con Molti Strumenti**, 1996 Esittäjänä Ensemble Matheus. *Pierre Verany*

## Lähteet
*Official biography at Intermusica 
*Short biography 
*Interview (ranskaksi)
Terrifying Stories from T-Bone Town

**Terrifying Stories from T-Bone Town** on suomalaisen yhtyeen Honey B and the T-Bones kymmenes albumi. 

## Kappaleet
# Hot Dog Man
# Bones of Love
# Life’s a Risky Business
# Chicken Stuff
# Electric Eye
# Skull Flag
# Bo’s Bounce
# On Somebody Else’s Business
# Wolf Is Back
# Funky Women
# Big D. Never Sleeps

## Kokoonpano
* Aija Puurtinen – laulu, bassokitara
* Esa Kuloniemi – kitara, laulu
* Juha Litmanen – rummut, lyömäsoittimet

## Arviot
* Allmusic: 

## Lähteet
* Albumin Terrifying stories from t-bone town kansivihko

### Viitteet
Tanskan protektoraatti

**Tanskan protektoraatti** oli Saksan valtakunnan suojelualueekseen eli protektoraatikseen ottama Tanskan kuningaskunta vuosina 1940–1943. Saksan näkökulmasta Tanskan kuningaskunta oli suvereeni valtio, jota ei ollut integroitu kansallissosialistiseen hallintojärjestelmään, vaan Saksan korkea-arvoisin virkamies Tanskan alueella oli muodollisesti vain täysivaltainen lähettiläs, joka hyväksytti akkreditointivaltakirjansa Tanskan kuninkaalla. Vasta 1943, kun tanskalaiset olivat vastustaneet saksalaisia, muutti Saksa hallinnon Tanskan valtakunnankomissariaatiksi, mikä vastasi miehitysvallan siviilihallintoa Norjan valtakunnankomissariaatin tapaan.
Otto von Stülpnagel

**Otto von Stülpnagel** (16. kesäkuuta 1878 Berliini, Saksa – 6. helmikuuta 1948 Pariisi, Ranska) oli saksalainen ilmavoimien kenraali ja jalkaväenkenraali, joka toimi Saksan sotilaskäskynhaltijana miehitetyssä Ranskassa ja Belgiassa toisen maailmansodan aikana. Hän syyllistyi tällöin sotarikoksiin, joiden takia hän oli syytettynä sodan jälkeen. Kun hän kuitenkin torjui SS:n vaatimukset vielä jyrkemmistä väkivaltaisuuksista, hänet siirrettiin helmikuussa 1942 Berliinin esikuntatehtäviin. Käskynhaltijan tehtävä annettiin hänen serkulleen Carl-Heinrich von Stülpnagelille. Otto von Stülpnagel teki vankilassa itsemurhan vuoden 1948 alkupuolella. 

## Lähteet
Tsahiagiin Elbegdorž

**Tsahiagiin Elbegdorž** (, s. 30. maaliskuuta 1963) on mongolialainen poliitikko, joka toimi maansa presidenttinä kesäkuusta 2009 heinäkuuhun 2017. Hän toimi Mongolian pääministerinä vuonna 1998 ja 2004–2006. Hän edustaa Demokraattista puoluetta, jota on johtanut 1996–1999 ja 2006–2008.

Elbegdorž toimi koneistajana Erdenetin kuparikombinaatissa ennen asepalveluksensa alkua 1982. Hän johti vallankumouksellista nuorisoliittoa armeijassa ja pääsi palkkiona opiskelemaan journalistiikka ja marxismi-leninismiä Lviviin Neuvostoliittoon Glasnostin aikana. Hän työskenteli myöhemmin armeijan Ulaan Od -lehdessä.

Elbegdorž osallistui demokratiamielenosoituksiin Ulan Batorissa loppuvuodesta 1989 ja hänet valittiin 1990 Kansankongressiin, jossa hän oli laatimassa maalle uutta perustuslakia. Hän perusti Mongolian ensimmäisen itsenäisen lehden, Ardtšilalin ja toimitti sitä vuodesta 1990, sekä tv-kanavan 1994.

Elbegdorž johti Demokraattisen puolueen ja sosiaalidemokraattien liittouman vaalivoittoon 1996. Vuonna 1998 perustuslaista poistettiin pykälä, joka kielsi kansanedustajia toimimasta ministereinä ja Elbegdorž valittiin huhtikuussa 1996 maan pääministeriksi. Erdenetin kaivosyhtiön johtajan vaihdon jälkeen parlamentti äänesti Elbegdoržin eroamaan saman vuoden joulukuussa.

Ensimmäisen pääministerikautensa jälkeen hän opiskeli University of Colorado at Boulderissa taloustieteitä ja Harvardissa John F. Kennedy School of Governmentissa julkishallinnon tutkinnon 2002.

Elokuussa 2004 Elbegdorž valittiin uudelle kaudelle pääministeriksi, vaikka hän ei ollutkaan enää parlamentin jäsen. Mongolian kansanvallankumouksellinen puolue (MPRP) jätti hallituksen, joka kaatui tammikuussa 2006. Vuoden 2008 vaaleissa hän asettui uudelleen ehdolle parlamenttiin ja johti Demokraattisen puolueen vaalikampanjaa. MPRP:n julistauduttua vaalivoittajaksi Elbegdoržin kannattajat protestoivat vaalin tulosta ja syyttivät vaalivilppiä.

Demokraattinen puolue asetti Elbegdoržin presidenttiehdokkaakseen huhtikuussa 2009. Vaaleissa hän sai 51,24 prosenttia äänistä istuvaa presidenttiä Nambaryn Enhbajaria vastaan.
Vuoden 2013 vaaleissa Elbegdorž valittiin jatkokaudelle.

Mongolian vuoden 2017 presidentinvaaleissa Elbegdorž ei voinut enää asettua ehdokkaaksi.

## Lähteet

## Aiheesta muualla